రేగులపాటి కిషన్ రావు

రేగులపాటి కిషన్ రావు (1946, డిసెంబరు 1 - 2023, జనవరి 5) తెలంగాణకు చెందిన ప్రముఖ కవి, నవల రచయిత, ఉపాధ్యాయుడు. సంఘసంస్కరణ అభ్యుదయ భావాలతో రచనలు చేసిన కిషన్ రావు దాదాపు 30 గ్రంథాలను వెలువరించాడు.

జననం 
కిషన్ రావు 1946, డిసెంబరు 1న తెలంగాణ రాష్ట్రం, రాజన్న సిరిసిల్ల జిల్లా, తంగళ్ళపల్లి మండలంలోని చింతల్‌ఠానా లో జన్మించాడు.

ఉద్యోగం 
1967లో బాలకొండలో ఉపాధ్యాయ శిక్షణ పొంది, 1970 నుంచి 2004 వరకు ఉపాధ్యాయునిగా పనిచేశాడు.

వ్యక్తిగత జీవితం 
కిషన్ రావుకు విజయలక్ష్మితో వివాహం జరిగింది. భర్త స్ఫూర్తితో విజయలక్ష్మి కూడా రచనలు చేసింది.

రచనా ప్రస్థానం 
1967 నుండి 1977 వరకు 22 కథలు, 3 నాటికలు రాసాడు. 1978లో ‘కుళ్లుబుద్ధి’ అనే కథ కథాంజలి మాస పత్రికలో ప్రచురింపబడింది. 4 నవలలు, 6 కథా సంకలనాలు (కథక చక్రవర్తి, సంస్కారం కథలు, ఈతరం పెళ్లికూతురు, అన్వేషణ, పరిమళించిన కవిత్వం), 13 కవిత్వ సంకలనాలు వెలువరించాడు.

రచనలు 
నవలలు

 ఆమె వితంతువు కాదు (1976)
 పతివ్రత ఎవరు (1978)
 సంఘర్షణ (1981)
 ప్రేమకు పెళ్ళెప్పుడు (1982)

ఇతర రచనలు
 ప్రహ్లాద (నాటకం)
 ప్రగతి రథం

మరణం 
2016 నుండి అనారోగ్యంతో దాదాపు మంచం పైనే ఉన్న కిషన్ రావు 2023, జనవరి 5న మరణించాడు.

మూలాలు

బయటి లింకులు 
 ఆర్కైవ్ లో రేగులపాటి కిషన్ రావు రచనలు
 కథానిలయం వెబ్సైటులో రేగులపాటి కిషన్ రావు రచనలు

1946 జననాలు
2023 మరణాలు
రాజన్న సిరిసిల్ల జిల్లా అనువాద రచయితలు
రాజన్న సిరిసిల్ల జిల్లా ఉపాధ్యాయులు
రాజన్న సిరిసిల్ల జిల్లా కవులు
రాజన్న సిరిసిల్ల జిల్లా రచయితలు
రాజన్న సిరిసిల్ల జిల్లా వ్యక్తులు